Hue med Bluetooth er landet i Danmark

Signify meddeler, at de nye Philips Hue med Bluetooth er kommet til salg i alle europæiske lande – naturligvis inklusive Danmark. I første omgang har firmaet sendt to udgaver afsted, nemlig E27-udgaven i tre varianter samt GU10-udgaven til spots. Samtidig har Signify ændret designet på den farvede GU10, så den nu passer bedre, da den er kortere end den tidligere udgave.

Fordelen ved de nye Bluetooth-udrustede Hue-pærer er, at de ikke har brug for en bridge eller hub for at fungere. I modsætning til tidligere modeller. I stedet kan de monteres direkte i fatningen og betjenes via en app på mobiltelefonen. Pærerne kan altså være et valg til dem, der vil snuse til Hue-systemet, inden de går all-in med bridge og dertilhørende flere avancerede funktioner.

Via appen kan man blandt andet:

Tænde og slukke lyset ligesom man kan dæmpe lyset i pærerne.

Vælge mellem millioner af farver og nuancer af hvid.

Bruge præindstillede scener.

Oprette flere brugere til samme lyssystem.

Philips Hue med Bluetooth virker også sammen med digitale assistenter; i første omgang virker pærerne med Amazon Alexa, men der skulle komme understøttelse for Google Home og Google Nest-enheder inden længe, loves det. Indtil da har man stadig brug for en bridge, hvis man vil benytte Google Assistant.

Priserne på de nye Hue med Bluetooth er en snas højere end dem uden Bluetooth. Eksempelvis kan E27 White Ambience med Bluetooh købes for 229 kroner, mens modellen uden Bluetooth koster 194 kroner.

Hue med Bluetooth er landet i Danmark